49. schôdza NR SR - 7.deň - B. popoludní
Dátum: 2026-04-23
Poslanec: Lackovič, Marek 
Druh vystúpenia: Vystúpenie v rozprave

A veľa už toho bolo povedané. Nebudem opakovať to, čo už hovorili aj kolegovia, respektíve predrečníci. Jednak pani kolegyňa Zuzana Mesterová, jednak pán kolega Dostál. A budem sa snažiť byť stručný, nech už teda, pán Šimko, tak dlho netrpíte. Eeh, neviem, ako ste mohli dávať minulý rok niečo kolegom do Košíc, keď vy ste nemali dohodu na tom pozmeňovačku ešte ani v utorok. Veď v utorok na výbore, ja som tam bol nastúpený 7:50, mal byť výbor o 8:00 a neprišli ste na ten výbor s odôvodnením, že ešte nemáte finálnu dohodu, že tu budete mať v stredu 8:30. Tak v utorok ráno o 8:00 ste ju nemali. Mali ste ju v stredu ráno o 8:30, aj na tom výbore som bol, ale zároveň ste to poslali hotové do Košíc ešte minulý rok. To je naozaj teda hodné obdivu. A poďme teda na to. Ja sa snažím zhrnúť ešte tých pár vecí, ktoré tu neboli možno povedané. Pre mňa je nepredstaviteľné, čo robíte cez pozmeňovák, pretože ešte sme tu nikdy nevytvárali, alebo ja si nepamätám, že by sa navrhovali vytvárať cez pozmeňovák nové územné jednotky, že by sa tu rušili mestské časti cez pozmeňovák, alebo že by sa tvorilo nové územné členenie, lebo toto je do veľkej miery tvorba alebo kreovanie nového územného členenia Košíc, ktoré tu máme cez pozmeňovák. Je možné tu mať nejaké procesné výhrady, vecné, obsahové, problém s reprezentáciou, systémové, koncepčné problémy. Snažím sa teda, posnažím sa zhrnúť to, čo ešte možno neodznelo alebo zopakovať to, čo považujem za obzvlášť dôležité. Pozmeňujúci návrh k zákonu teda bol predložený náhle, nebolo tu žiadne medzirezortné pripomienkovacie konanie, ide o poslanecký návrh. Nebola tu žiadna diskusia. Je pravda, že tento návrh tu ležal mesiace, vy ste ho predložili 13. augusta. Dnes tu máme 23. apríl. Chýba konzultácia s odbornou verejnosťou, so samosprávami a ignoruje sa pripravovaná analýza z akademického prostredia, ktorú si objednalo mesto Košice, ktorá mala priniesť nejaké riešenia. Vieme, že má prísť v nasledujúcich dňoch do konca apríla, poťažmo začiatkom mája. Ja si potom prejdem aj tie mestské časti a miestne časti, ktoré tam popisujete, lebo tam som našiel tiež rôzne kuriozity. Kompetencie nemeníte, kompetencie mestských častí sa nemenia, tých sa ani nedotýkate, už sú pritom veľmi obmedzené, respektíve starostovia sami upozorňovali v ostatných dňoch, že majú minimálne právomoci, už dnes sa sťažujú, že môžu pomaly po niektorí len kúriť a svietiť niekde, ani to nie, ale to by mala byť úplne samostatná dlhodobá odborná debata. A každá miestna časť má mať ponovo minimálne teda jedného poslanca bez ohľadu na veľkosť a tu sa na chvíľočku pozastavím. Sú tam malé časti, ja som vám ich popisoval aj včera, ako napríklad Džungľa alebo Šebastovce, ktoré majú približne 770 do 800 obyvateľov. Oni by mali dostať teda rovnaké zastúpenie ako tie veľké. Ale keď si zoberieme veľké časti, ako napríklad Ťahanovce s 22 000 obyvateľmi, tak tie budú tou vašou argumentáciou podreprezentované, lebo priamou úmerou a likvótne by mali mať až 28 poslancov a podľa týchto vašich prepočtov, ktoré ste aj včera hovorili na tom výbore, by celá novovznikajúca mestská časť Košice 1 mala mať až 86 poslancov. Tou vašou argumentáciou, ktorú ste včera používali. No ale to nemôže mať, samozrejme. Zákon stanovuje limit, že nemôže mať až tak veľa tých poslancov. Môže mať len 19 až 25. Toto rozmedzie je tam určené. Čiže zase tí veľkí nebudú mať toľko poslancov, koľko by si zaslúžili tou vašou logikou, tým vaším prepočtom. Inými slovami, ľudia z Džungle si 770 zvolia jedného poslanca, ale ani 1500 Ťahanovčanov nemusí stačiť na zvolenie jedného takého istého poslanca. Čiže hlas obyvateľa Džungle bude mať 2,1-násobne väčšiu váhu oproti hlasu obyvateľa Ťahanoviec. Že tam vznikajú takéto naoko možno nuansy, ale to sú pomerne vážne veci. To sú tie disproporcie, o ktorých hovorí ombudsman v ostatných dňoch. Vzniká nám tu výrazná nerovnosť hlasu voličov malých častí, majú nepomerne väčší vplyv. A samozrejme, však nech majú svoje hlasy, veď to je super, to je výborné, ale to sa nedá robiť takto v chvate narýchlo, nám tu potom vzniká takýto obrovský chaos. Naozaj obrovský neporiadok a ešte väčšia neprehľadnosť v tom celom. Zákonné limity počtu poslancov ešte viac deformujú pomerné zastúpenie. O tomto hovoril ombudsman. O tom ústavnom súde, referendách ani nebudem hovoriť. Veľmi podrobne to vysvetľovala kolegyňa Mesterová. Systémové a koncepčné problémy. To som už hovoril. Vy tam odhadujete, že či aj v tých vašich komunikáciách na sociálnych sieťach vy neustále ste neboli prikrytí ani jedným grafom, ani jednou analýzou, ani žiadnym nejakým odborným príspevkom. Vy ste tam dokonca v minulosti hovorili o počte častí päť, či by nebolo dobré tri, teraz tu máme štyri. Naozaj nie je jasné, či je vôbec potrebné zachovať mestské časti v navrhovanej forme, lebo nie ste o tom presvedčení ani vy v tej dôvodovej správe. Opakuje sa problém známy zo zákona o hlavnom meste, disproporčné zastúpenie. O tom som hovoril. Čiže je to obrovský neporiadok v tom celom. A keď sa pozeráme na tie mestské časti, ktoré teda navrhujete, mali by vzniknúť štyri: mestská časť Košice 1, mestská časť Košice 2, mestská časť Košice 3, mestská časť Košice 4. Dnes ich máme teda 22, tých mestských častí. Viete, koľko budeme mať po novom tých mestských častí? Navrhujete štyri. Viete, koľko vznikne miestnych častí? 22. Presne koľko je teraz tých mestských častí, ktorých je, že priveľa. Tak ich budeme mať len štyri. Miestnych častí nám vznikne 22 ako nových územných jednotiek, lebo tak ich klasifikujete v zdôvodnení č. 1. A navyše sú tam ešte katastrálne územia, ktoré sú kadejak aj geograficky nie úplne súladné. Ja tu mám taký prípad alebo príklad za všetky. Zoberme si, že mestská časť Košice 1 sa bude členiť na miestnu časť Sídlisko Ťahanovce a Ťahanovce, kdežto pri Sídlisku Ťahanovce túto miestnu časť bude tvoriť katastrálne územie Nové Ťahanovce, ale miestnu časť Ťahanovce bude tvoriť katastrálne územie Ťahanovce. Že to sú, viete, neviem, neprekáža možno a možno je to v poriadku, ale je to neporiadok, pán Šimko. Máte tam takéto nezrovnalosti, no bude, je to bordel, je to chaos, pán Šimko. Čiže ešte raz, vám tam vzniknú miestne časti v rámci mestskej časti Košice 1, kde len napríklad Sídlisko Ťahanovce bude samostatná miestna časť. Ťahanovce bude ďalšia miestna časť v rámci mestskej časti Košice 1, pričom do tej prvej bude spadať katastrálne územie Nové Ťahanovce, do tej druhej katastrálne územie Ťahanovce. Čiže takéto veci tam vzniknú. Rušíte teda 22 mestských častí, aby ich bolo menej. Vznikne presne toľko isto miestnych častí, rôzne katastrálne územia. Bude to chaos, bude to neporiadok, pán Šimko. Ja to už nechcem. Včera sme sa ráno o tom bavili intenzívne. Nechcem tu do toho vnášať nejakú ďalšiu emóciu. My sme si to asi vysvetlili. Ešte kolegyne, kolegovia k tomu pôjdu. Ja som veľmi sklamaný. Ja som až neveril, keď som to videl prvýkrát v pondelok poobede, že toto si dovoľujete urobiť cez pozmeňujúci návrh. Deň potom, ako sme si tu prechádzali aj včera večer, ja som tu bol posledný vystupujúci v tej rozprave k tým piatim rokom, kedy som čítal, o čo prosia samosprávy. Všetky stavovské organizácie sa dali dokopy. Tu máme tú istotu, že keď si sadne na jedno pódium alebo na jednu tlačovku ZMOS, Únia miest a SK8, že ten problém je gigantický, že je veľký. Oni sa spolupostavili a povedali jasne, že nevedia zostaviť rozpočty na budúci rok. Že potrebujú pomôcť, potrebujú odblokovať sa z vybraných sankčných mechanizmov dlhovej brzdy. A my tu opäť po včerajšku, ako sme riešili päťročné volebné obdobie starostov, tak dnes riešime toto. To je hanba nad hanbou. No je to hanba, lebo to robíte cez pozmeňovák a to je naozaj neslýchané. Prihláste sa, pán kolega, veď cez faktickú poznámku, veď môžeme si to kľudne, kľudne prejsť. Čiže opäť, ešte raz, samosprávy žiadajú niečo úplne iné. Predvídateľnosť, stabilitu, koncepčnosť, konštruktívny dialóg. Ani jedno z tohto neprichádza. Kde sú samosprávy? Prečo k tomu ani slovo ani Môžeme si to kľudne, kľudne prejsť. Čiže opäť, ešte raz, samosprávy žiadajú niečo úplne iné. Predvídateľnosť, stabilitu, koncepčnosť, konštruktívny dialóg. Ani jedno z tohto neprichádza. Kde sú samosprávy? Prečo k tomu ani slovo? Ani jedna z nich mi nepovedala. Nemáme tu žiadne vyjadrenia. Ba čo viac, aj samotní poslanci Mestského zastupiteľstva Košice sa pýtajú, že ako to bude teda vo finále vyzerať. Ako to máte odkomunikované, keď je tam toľko veľa otáznikov, toľko veľa nejasností. Na mnoho z nich vás už upozornili moji kolegovia. Takže toľko k tomu asi v skratke a všetko ostatné už takmer bolo povedané. Možno ešte v ústnej rozprave si na niečo spomeniem, ale je to teda naozaj neprípustná zmena, ktorá sa deje cez pozmeňovák. Vy sa zahrávate s identitou Košíc cez pozmeňujúci návrh. Cez pozmeňujúci návrh, ktorý sme prerokovali včera, ešte ani atrament neuschol na tej spoločnej správe. Dnes je večer a prerokúvame tu, bavíme sa o mestských častiach, ako keby to boli nejaké guličky na ihrisku. Tam žijú reálni ľudia, tam žijú, tam sú reálne príbehy ľudí, tie, tie samosprávy... Mne sa na to nedá ani pozerať, naozaj. Štyri faktické. Pani poslankyňa.